Van i
janne petit molde
Tvonisse vanden gedinge hangende inde banc te loven aldair
jan uuten lyemigen aensprac janne petit molde seggende dat hij
jegen den voirs janne petit ghecocht en wael betaelt hadde
ene win hof gelegen te hattain ond den hof der jouffr van thier
dair af hij gheen vesticheit en hadde oic en hadde de voirs jan petit
des gheen macht want hij aen de voirs goede niet meer dan drie
molevate corens erfpachts staende te quiten met seven mottoen
en hadde welke poenten hij boet te thoenen en metten minsten tc
hopende dat hij hem dair af vesticheit soude doen op dwelc de
voirs jan petit hem verandwerden seyde dat hij den voirs jane
uuten lyemigen den voirs hof vcocht hadde om ene prijs dair
af hij hem hielt te vreden ende dat hij den selve janne ghe
pntert hadde guedinge en vestich te doen dwelc hij boet te
thoene en dat woude hij hem alnoch doen de scepen van loven
ghemaent wijsden beyde de ptien tot huen thonisse en tot
dien dage pnteerde de voirs jan petit sijn wairheit dair op
jan uuten lyemigen dede seggen dat hij te vreden ware de
voirs guedinge tontfangen eveverre de voirs jan petit thoende
dat hij der voirs goede mechtich wae en dat hij dat yerst
bijbringen soude moten op dwelc de voirs jan petit seyde
eveverre sijn wedptie niet en thoende dat hij der aensprake
ongehoude soude wezen de scepen van loven voirt ghe
maent wijsden voir een vonisse dat de voirs jan uuten
lyemigen vande voirs goede guedinge ontfangen mochte
eveverre hij ten opstaen smeyers en der scepen niet en
thoende niet wedstaende der calangien die hij dair
inne hadde gedaen pnt pynnoc oppend rike ovwynge
octobr prima